Public procurement notice: Prior Information Notice With Call For Competition
Published: 2020-10-27
Buyer: Direktoratet for Kriminalforsorgen
Country: DK
Contract type: Services
CPV classification: 80000000 | 80400000 | 80500000 | 80570000 | 80580000
Submission deadline: 2020-11-05

Technical requirements: Interessetilkendegivelser ifm. udbud af ydelser forbundet med drift af Udrejsecenter Kærshovedgård og Udrejsecenter Sjælsmark for de kommende 4 år
Kriminalforsorgen driver Udrejsecentrene Kærshovedgård og Sjælsmark på vegne af Udlændingestyrelsen. Det overordnede formål med indkvarteringsopgaven er at sikre, at de udlændinge, der har ophold på et udrejsecenter, får et værdigt og trygt ophold indtil udrejsen af Danmark. Kriminalforsorgen ønsker at udbyde store dele af driften af de 2 udrejsecentre. Ydelserne er nærmere beskrevet i "II.2.4) Beskrivelse af udbuddet". Den anslåede kontraktværdi er ca. 30 mio. DKK pr. år. Ordregiver gør opmærksom på, at denne light-forhåndsmeddelelse om interessetilkendelse vil gælde for de kontrakter, som indgås de næste 4 år og vedrører mere end et enkeltstående indkøb. Kontrakterne vil blive tildelt uden yderligere offentliggørelse, jf. § 187, stk. 3. Interesserede tilbudsgivere skal underrette ordregiver om interesse i kontrakterne i form af en interessetilkendegivelse. Sidste frist for modtagelse heraf er torsdag den 5. november 2020 kl.12.00 og skal sendes til ordregiver i EU-supply.
Kontrakterne udbydes som en light-ydelse i henhold til udbudslovens afsnit III, jf. udbudslovens § 187, stk. 3. Den første kontrakt træder i kraft den 1. januar 2021 og med en forventet løbetid på 1 år. Det vil sige, at der for den første kontrakt er meget kort implementeringsperiode. Den samlede anslåede kontraktværdi af første kontrakt er ca. 30 mio. DKK.
I et udrejsecenter kan der arbejdes målrettet med at motivere afviste asylansøgere mfl. til at samarbejde med udlændingemyndighederne og udrejse frivilligt. Det overordnede formål med indkvarteringsopgaven er at sikre, at de udlændinge, der har ophold på et udrejsecenter, får et værdigt og trygt ophold indtil udrejsen af Danmark. I den forbindelse arbejdes der med en helhedsorienteret indsats over for hver enkel beboer. Her er det vigtigt, at ansvaret for beboerens dagligdag forbliver hos beboeren selv, og at beboerne så vidt muligt inddrages i de daglige opgaver med driften af centeret. Beboeren skal en realistisk opfattelse af sin situation for bedre at være i stand til at tage vare på sig selv og sin familie, også selv om fremtiden ligger uden for Danmark. Opgaverne på udrejsecentrene omfatter levering af ydelser som bl.a. vedrører:
— Samtlige sundhedsydelser i forhold til udrejsecenterets beboere, herunder i forhold til omsorgsbeboere og kautionerede
— Tværfaglige omsorgsopgaver ifm. indkvarteringen herunder særskilt tilrettelagt undervisning og aktivering og sikring af socialt netværk til omsorgsbeboere
— Medvirken til, at forældre til børn i ekstern pleje eller anbringelse så vidt muligt bevarer forældreevnen.
Ydelserne er reguleret i "operatørkontrakten" mellem Kriminalforsorgen og Udlændingestyrelsen, som indgås årligt. Hvis der sker ændringer i operatørkontrakten og ydelserne, skal leverandøren levere i henhold til ændringerne. Leverandøren kan for ydelserne maksimalt fakturere det angivne i operatørkontrakten.
Såfremt mere end én egnet leverandør tilkendegiver sin interesse i kontrakterne, vil kriminalforsorgen stille et materiale til rådighed, der gør det muligt for tilbudsgiverne at afgive tilbud på et ensartet grundlag. Kriminalforsorgen forventer herefter at gennemføre én eller flere forhandlingsrunder med henblik på tildeling af kontrakten. I tilfælde af kun én interessetilkendegivelse forbeholder Kriminalforsorgen sig at forhandle direkte.
Kriminalforsorgen ønsker med nærværende "light-forhåndsmeddelelse" at åbne op for, at potentielle leverandører kan tilkendegive deres interesse i disse kontrakter og deltage i en tilbuds-/ forhandlingsprocedure omkring tildelingen af kontrakter.
Leverandører, der har interesse i at deltage i en tilbuds- og forhandlingsprocedure omkring kontrakterne, skal inden ansøgningsfristens udløb fremsende følgende (som en del af interessetilkendegivelsen):
1) Leverandøren skal kunne dokumentere, at leverandøren ved senest afsluttede regnskab har en nettoomsætning på mindst 30 mio. DKK pr. år. Det er et minimumskrav.
Såfremt tilbudsgiver baserer sig på andre enheders formåen, beregnes tilbudsgivers omsætning ved sammenlægning af tallene for tilbudsgiver og de(n) støttende enhed(er).
Såfremt tilbudsgiver består af en sammenslutning af økonomiske aktører (konsortium), beregnes tilbudsgivers omsætning ved sammenlægning af tallene for alle konsortiedeltagere.
2) Referenceliste over de mest betydelige sammenlignelige referencer, som ansøger har udført inden for de seneste 3 år. Dette som dokumentation for, at virksomheden har den tekniske kapacitet til at løfte opgaven. Ved udført forstås igangværende/påbegyndt eller afsluttede kontrakter/leverancer. Referencelisten bør indeholde oplysninger om: